
FŐVÁROSI KÖZGYŰLÉS

VÁROSFEJLESZTÉSI ÉS VÁROSKÉPVÉDELMI BIZOTTSÁGA
Szám:16-962/    /2008.

Egyeztetésre megküldve a Fővárosi
Tárgy: Javaslat a fővárosi kitüntető díjak

Közgyűlés Állandó Bizottságainak
alapításáról és adományozásáról szóló
és tanácsnokainak
28/1992. (X. 1.) Főv. Kgy. rendelet módosítására

Tisztelt Közgyűlés !

A Fővárosi Közgyűlés 2008. május 29-i ülésén a Városfejlesztési és Városképvédelmi Bizottság által beterjesztett a fővárosi kitüntető díjak alapításáról és adományozásáról szóló 28/1992. (X.1.) Főv. Kgy. rendelet (továbbiakban: rendelet) módosítására vonatkozó rendelet-tervezetet nem fogadta el.

Annak érdekében, hogy az idei évben, a Főváros Napján,  november 17-én már „Dr. Barna Sándor Emlékérem – A Főváros Közbiztonságáért” elnevezéssel kerülhessenek átadásra az elismerések, továbbá figyelembe véve, hogy a jelen elismerés elnevezésének módosulása csak a 2008. évben, illetve az azt követően adományozásra kerülő díjakra vonatkozik, kérem a T. Közgyűlést, hogy az előterjesztést ismételten megtárgyalni szíveskedjen.
Dr. Barna Sándor rendőr altábornagy, a Fővárosi Közterület-felügyelet igazgatója, korábban Budapest rendőrfőkapitánya a közelmúltban elhunyt. Javaslom emlékére a fővárosi kitüntető díjak alapításáról és adományozásáról szóló 28/1992. (X.1.) Főv. Kgy. rendeletben (továbbiakban: rendelet) alapított „Főváros Közbiztonságáért Emlékérem” díj elnevezését „Dr. Barna Sándor Emlékérem – A Főváros Közbiztonságáért” díjra módosítani ezzel elismerve a főváros közbiztonsága és a rendészet érdekében végzett kiemelkedő elméleti és gyakorlati munkásságát, példaadó humanizmusát.

Dr. Barna Sándor 1989-től Budapest rendőrfőkapitánya volt, majd nyugállományba vonulását követően a Fővárosi Önkormányzat belügyi igazgatási koordinátoraként látta el feladatát.

2005-ben a Fővárosi Közterület-felügyelet igazgatójává nevezték ki. Vezetése alatt a felügyelet szervezete megújult, az állampolgárok igényeit kiszolgáló intézménnyé vált. Kezdeményezésének köszönhetően alakult ki a rendőrséggel közös járőrözés rendszere a fővárosban, vezetésével készült el és kezdte meg működését a Vészhelyzeti Információs Központ. 

2007-ben a Fővárosi Közgyűlés dr. Barna Sándort „Főváros Közbiztonságáért Emlékérem” díjban részesítette, továbbá Sólyom László köztársasági elnök rendőr altábornaggyá léptette elő.
A fentieken túl a rendelet további módosítására is javaslatot teszek:

A jelenleg hatályos rendelet 4. § (1) bekezdésének megfogalmazása szerint a „Zalabai Gábor díj - A Budapestiek Esélyegyenlőségéért” díj tekintetében az elismerés adományozására javaslatot tevők körének meghatározása során megállapítható, hogy a jelenlegi megfogalmazás több irányú értelmezésre ad lehetőséget.
Az évek során kialakult gyakorlat szerint a kitüntetés adományozására a Szociális Szakmai Szövetségen túl – a rendelet 4.§ (1) bekezdés első öt francia bekezdésében
 megjelölt személyek és testületek – is tehetnek/tesznek javaslatot. Javaslom ezért a rendelet ide vonatkozó részének pontosítását, átláthatóbbá tételét, olyan módon, hogy egyértelműen meghatározhatóvá váljon a kitüntetés adományozására javaslattételi, illetve döntési joggal rendelkezők köre.

A rendelet módosításával egyidejűleg szükséges a díj elnevezését módosítani a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. rendelet (továbbiakban: SZMSZ) 5. számú melléklet II. fejezetében is „A  Közgyűlés által a bizottságokra átruházott hatáskörök jegyzéke” Városrendészeti Bizottságra vonatkozó hatáskörök 13. pontjában.

Kérem a T. Közgyűlést az előterjesztés elfogadására és az 1. sz. mellékletként csatolt rendelet megalkotásra.

Döntési javaslat:
A Fővárosi Közgyűlés úgy dönt, hogy:

megalkotja a ………./2008. (…….) számú önkormányzati rendeletét a fővárosi kitüntető díjak alapításáról és adományozásáról szóló 28/1992. (X.1.) Főv. Kgy. rendelet módosításáról az 1. sz. melléklet szerinti tartalommal.

A rendelet megalkotása minősített szavazattöbbséget igényel.

Budapest, 2008. július „    „ 










        Ughy Attila









             elnök
Láttam:  Dr. Tiba Zsolt


       főjegyző

Mellékletek: 

1. sz. javaslat a 28/1992.(X.1.) Főv. Kgy. rendelet módosítására 

2. sz. a 28/1992.(X.1.) Főv. Kgy. rendelet módosítására vonatkozó javaslat kéthasábos változatban
� „4. § (1) A helyi elismerés adományozására javaslatot tehetnek:


- Budapest Főváros Közgyűlése tagja(i)


- Budapest Főváros Közgyűlése bizottsága(i)


- a kerületi önkormányzatok képviselő-testületei


- a fővárosi kisebbségi önkormányzatok képviselő-testületei


- a kerületi kisebbségi önkormányzatok képviselő-testületei…”








